Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: dátumozott eseménynapló a 2/1994. (I. 30.) NM rendelet kötelezése ellenére nem sorszámozott. A sorszámozott
Paragraph Index: 1117

dátumozott eseménynapló a 2/1994. (I. 30.) NM rendelet kötelezése ellenére nem sorszámozott. A sorszámozott eseménynapló hiánya — figyelemmel a gondozottak törvényes érdekeire — visszásságot okoz a jogállamiságból fakadó jogbiztonság alkotmányos elvével összefüggésben. A vizsgálat megállapította azt is, hogy az otthon érdekképviseleti fóruma formailag létezik, gyakorlatilag azonban nem működik. Az érdekképviseleti fórum működésének hiánya is a jogállamiságból fakadó jogbiztonság követelményével összefüggésben okoz visszásságot. A Kornisné Liptay Elza Szociális és Rehabilitációs Közhasznú Társaságot, valamint a Komárom-Esztergom Megyei Önkormányzat Esthajnal Időskorúak Otthonát szintén az érdekképviseleti fórum működtetésének hiánya miatt kellett elmarasztalnunk. Ez utóbbi otthonban a vizsgálat résztvevői egyetlen helyen láttak kifüggesztett házirendet. A házirend jogszabálynak megfelelő, jól látható helyen történő kifüggesztésének elmulasztása szintén a jogállamiságból fakadó jogbiztonság követelményével összefüggésben okoz visszásságot. A házirendből hiányzott több, jogszabályban előírt szabályozási tárgykör. Egyebek mellett az otthonba bevihető tárgyak köre, a tisztálkodási szerekkel és egyéb szükségleti cikkekkel való ellátás rendje, a készpénz intézményben vagy pénzintézetben való megőrzésének esetei, a személyes letétben elhelyezhető készpénz havi összege, és az esetenkénti alkoholfogyasztás szabályai. Az egyes tárgykörök szabályozásának hiánya a jogállamiságból fakadó jogbiztonság követelményébe ütközésen túl a szociális biztonsághoz való alkotmányos joggal összefüggésben is visszásságot okoz.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes